cyanic-selkie/wikianc huggingface dataset:
Antoni van Leeuwenhoek
Aikuisikä
thumb|Antoni van Leeuwenhoekia esittelevä kyltti Delftissä 20-vuotiaana Leeuwenhoek palasi takaisin synnyinkaupunkiinsa. Kaksi vuotta myöhemmin hän osti oman talon, perusti lähelle kaupan ja aloitti kankaanmyynnin sekä vaatturoinnin. Samassa talossa Leeuwenhoek eli koko elämänsä. Leeuwenhoek nai 29. heinäkuuta vuonna 1654 englantilaisen silkkikauppiaan Elias de Meyn tyttären, Barbara de Meyn. Perheeseen syntyneistä viidestä lapsesta vain heidän tyttärensä Maria säilyi hengissä aikuisikään asti.
Leeuwenhoekin maineen noustessa hän sai vuonna 1660 paikan Delftin kaupungin raatimiesten palvelijana. Näin Leeuwenhoekin tulot oli turvattu sekä hänellä oli tarpeeksi aikaa viettää harrastuksensa, linssien hionnan ja pienien kohteiden tutkimisen, parissa. Vuonna 1666 Leeuwenhoek sai paikan Delftin kaupungin šeriffien kamariherrana. Samana vuonna Leeuwenhoekin vaimo kuoli sekä hän teki yhden hänen koko elämänsä kahdesta ulkomaan matkastaan Kentin kreivikunnan kalkkikaivoksille. Toisen ulkomaan matkansa hän teki vuonna 1698 Antwerpeniin tavatakseen jesuiitta Daniel Papenbroekin. Matkalla takaisin Delftiin vuonna 1699 Leeuwenhoek nimitettiin Alankomaiden tuomioistuimen tarkastajaksi.
Leeuwenhoek meni uudelleen naimisiin 25. tammikuuta 1671 Cornelia Swalmiuksen kanssa. Swalmius oli Valkenburgissa vaikuttaneen kalvinisti Johannes Swalmiuksen tytär. Cornelia kuitenkin kuoli vuonna 1694, ja suhteeseen syntynyt yksi lapsi kuoli jo varhain. Juuri Swalmiuksen, joka oli hyvin koulutettu, arvioidaan antaneen Leeuwenhoekille alkusysäyksen hänen tieteellisille ansioillensa. Leeuwenhoek palveli luottamusmiehenä vuonna 1676 jo edesmenneen kuuluisan pankkiirin ja taiteilijan Johannes Vermeerin kiinteistössä. Vermeer oli syntynyt samana vuonna kuin Leeuwenhoek ja hänen uskotaan kuuluneen Leeuwenhoekin ystäviin. Vuonna 1677 Leeuwenhoek sai viran Delftin kaupunginjohtajana, ja kaksi vuotta myöhemmin matemaattisten ansioidensa avulla hänestä tuli kaupungin ”viinien ja liköörien valvoja”.
Jalkaväkirykmentti 32 (talvisota)
Jalkaväkirykmentti 32 eli JR 32 (1.1.1940 alkaen JR 5) oli Kymenlaakson sotilaslääniin kuuluneen Haminan sotilaspiirin 14. lokakuuta 1939 perustama rykmentti talvisodassa. JR 32:n sotilaat tulivat pääasiassa silloisen Kymenlaakson alueen kunnista. Rykmentti oli osa 11. divisioonaa.
Varustaminen
JR 32:n ensimmäinen pataljoona perustettiin Haminassa, toinen ja kolmas pataljoona Kouvolassa. I/JR 32 varustettiin osin Haminan varuskunnan varusteilla. II/JR 32 ja III/JR 32 sai puutteellisen varustuksen Utin kertausharjoituskeskuksen varastoista jota täydennettiin Kouvolaan perustetusta materiaalivarastosta. Pääasiassa miehet joutuivat rintamalle siviilivaatteissaan, jota alettiin kutsua malli Cajanderiksi. JR 32 pyrittiin varustamaan määrävahvuuksien mukaiseksi, mutta puolustusvoimien kalustopulan takia niitä ei etenkään kaluston osalta täysin saavutettu.
Keskittäminen
pienoiskuva|11. divisioonan ryhmitys joulukuun puolivälissä. JR 32 vastuualueena oli keskellä oleva Punnuksen lohko. Rykmentti lastattiin junaan 16. lokakuuta ja siirrettiin Viipurin kautta Äyräpäähän, josta edelleen Pölläkkälään. YH:n ajan rykmentti oli linnoitustöissä Salmenkaitajoen varrella, jossa suoritettiin ampuma-alojen raivaus ja tehtiin kenttälinnoitteita kuten pienehköjä korsuja ja pesäkkeitä sekä piikkilankaesteitä. Marraskuun lopussa päämaja päätti siirtää 11. divisioonaa 20 kilometriä lähemmäs valtakunnan rajaa, jolloin JR 32 joutui lähes linnoittamattomiin asemiin Punnuksen kylään. Kymenlaaksolaisrykmentti puolusti tätä Punnuksen lohkoksi kutsuttua aluetta aina helmikuuhun 1940 saakka.
Uudelleen nimeäminen ja sodan kulku
11. divisioona ja siihen kuuluneet rykmentit nimettiin vuoden vaihteessa 1939-1940 uudelleen vihollisen tiedustelun hämäämiseksi. 11. divisioona muuttui 2. divisioonaksi ja jalkaväkirykmentti 32:sta tuli Jalkaväkirykmentti 5 (JR 5).
Summan murtuessa helmikuun 1940 puolivälissä, sai 2. divisioona käskyn siirtyä Mannerheim-linjalle. JR 5 siirtyi lepoon Kylä-Paakkolan alueelle. Levossa ollessaan JR 5 kärsi merkittäviä tappioita mm. epäsuoran tulen ja ilmapommitusten takia. Esimerkiksi kranaatinheitinkomppaniasta kaatui 18 ja haavoittui 22 miestä ilmapommituksissa.
Rykmentin pataljoonia käytettiin loppu sodan ajan paikkaamaan linjaan syntyviä aukkoja. I/JR 5 teki kaksi ankaraa vastahyökkäyksiä Salmenkaitajoelle Variksen kylään ja kärsi yhteensä noin 60+40 miehen tappiot. II/JR 5 hyökkäsi Ilveksen kylään, valtasi sen ja kärsi noin 15 miehen tappiot. III/JR 5 määrättiin JR 4:n tueksi Sikniemeen ja se suoritti vastahyökkäyksen 22. helmikuuta. Hyökkäyksessä kaatui 22 suomalaista.
28. helmikuuta 1940 2. divisioona irtautui väliasemasta ja siirtyi taka-asemaan. I pataljoona siirrettiin Vuoksenrannan pitäjään, II pataljoona Portinhoikan - Talin alueelle Leitimojärven tuntumaan ja III pataljoona Antrean Kuparsaareen. Näissä asemissa rykmentti pysyi sodan loppuun 13. maaliskuuta asti.
Tappiot ja kotiuttaminen
15. huhtikuuta 1940 annetulla käskyllä varsinaisten reserviläisten lomauttaminen määrättiin alkamaan viikon kuluessa käskyn antamisesta siten, että aluksi lomautetaan 10 % upseereista ja miehistöstä. Lähestyvistä maatalouden kevättöistä johtuen lomautettavista n. 80 % tuli olla maa- ja metsätalouden ammatissa palvelevia ja loput muissa elinkeinoissa palvelevia. Etusijalla lomautuksissa olivat perheelliset. Kotiutukset toteutettiin Savitaipaleella ja viimeiset miehet kotiutettiin 28. huhtikuuta mennessä.
Punnuksen jäännöslöydöt
15. helmikuuta, lähinnä Iitin pitäjän miehistä koottu 4./JR 5 suoritti ankaran vastaiskun Punnuksen kylän kansakoulun mäelle. Hyökkäys onnistui, mutta asemista oli illansuussa vetäydyttävä. Taistelukentälle jäi yhteensä 31 suomalaisen sotilaan ruumiit. Talvisodan jälkeen epäiltiin, että neuvostoliittolaiset olisivat haudanneet vainajat kansakoulun kaivoon. Tätä teoriaa tuki jatkosodan aikana tehty havainto: ennen sotia kaivo oli 14 renkaan syvyinen, kun jatkosodan aikaan enää 2 renkaan syvyinen.
Sodan jälkeen koulu ja kaivo hävitettiin, kunnes suomalaiset historianharrastajat yhdessä venäläisen etsintäryhmän kanssa paikansivat kaivon vuonna 2018. 15. joulukuuta 2018 etsijät aloittivat kaivon kaivamisen. Kaivon syvyydeksi paljastui noin 8 metriä ja ensimmäiset jäännökset löytyivät noin 4 metrin syvyydestä. Kaivosta löytyi kuuden suomalaisen sankarivainajan jäännökset, joista kolmella oli tuntolevyt. Lopulta DNA-testien avulla vainajat pystyttiin yksilöimään. Kaivosta löytyi yksi alikersantti ja viisi sotamiestä. Heidät haudataan vuoden 2021 aikana.
Najat Vallaud-Belkacem
Najat Vallaud-Belkacem (s. 4. lokakuuta 1977 Rif, Marokko) on ranskalainen poliitikko, joka toimi maansa opetusministerinä 2014–2017 ja sitä ennen tasa-arvoasioista, urheilusta ja nuorisoasioista vastaavana ministerinä.
Vallaud-Belkacem suoritti valtiotieteiden tutkinnon Pariisissa vuonna 2000 ja liittyi sosialistipuolueeseen 2002.
Agnicayana
Agnicayana () on hindujen tulirituaali, joka kestää 12 päivää. Rituaalissa noudatetaan aina samaa tarkkaa kaavaa, jossa muun muassa uhrataan ruokaa Jumalille ja rakennetaan linnun muotoinen tulialttari 10 800 tiilestä.
1975 Frits Staal dokumentoi Keralassa asuvien namboodirien esittämän agnicayanan. Tätä ennen rituaali oli tehty viimeksi 1956 ja namboodirit olivat huolissaan rituaalin säilymisestä. Rituaalia ei ollut seurannut kukaan ulkopuolinen koskaan aikaisemmin. Vuoden 1975 jälkeen rituaaleja on ollut vain muutama.
Siniša Mihajlović
Siniša Mihajlović (20. helmikuuta 1969 Vukovar – 16. joulukuuta 2022 ) oli serbialainen jalkapallovalmentaja ja keskuspuolustaja. Tammikuusta 2019 syyskuuhun 2022 hän toimi Bolognan päävalmentajana.
Mihajlović tunnettiin vasenjalkaisena vapaapotkuspesialistina. Mihajlović teki Serie A:ssa 28 vapaapotkumaalia, joka oli ennätys ennen Andrea Pirlon päästyä samoihin lukemiin 2015.
Let’s Get It Started
Let's Get It Started on hip hop -muusikko MC Hammerin toinen levytys. Albumin sijoitukset olivat Billboardin listan sijalla 30 ja menestyneimmän hip hop -albumin listalla sijalla 1. RIAA on myöntänyt albumille kaksinkertaisen platinalevyn arvon. Albumin tunnetuimpia kappaleita lienevät "Pump It Up (Here's the News)", "Let's Get It Started" ja "They Put Me in the Mix". Albumin julkaisijana toimi alun perin Capitol Records, mutta 90-luvun lopulla EMI osti oikeuden MC Hammerin levytyksiin.
Siniša Mihajlović
Hän kuoli joulukuussa 2022 sairastettuaan pitkään leukemiaa. .
Ura pelaajana
Seuratasolla Mihajlović pelasi Jugoslavian pääsarjassa viisi kautta, joiden aikana kertyi 111 ottelua ja 28 maalia Vojvodina Novi Sadissa (1988–1991) ja Punaisessa tähdessä (1990–1992). Vuonna 1992 hän siirtyi Italian Serie A:han. Hän pelasi Italiassa Romassa (1992–1994), Sampdoriassa (1994–1998), Laziossa (1998–2004) ja Interissä (2004–2006).
Hellions (yhtye)
Hellions on australialainen punkyhtye, joka perustettiin vuonna 2013 Sydneyssa. Se perustettiin The Briden hajoamisen jälkeen, josta rumpali Anthony Caruso, basistista laulajaksi vaihtanut Dre Faivre ja kitaristi-laulaja Matt Gravolin jatkoivat uuden nimen kanssa. He ovat julkaisseet neljä albumia, joista kolmas, Opera Oblivia, oli ehdolla vuoden 2016 ARIA Awardseissa parhaan hard rock -ja heavy metal-albumin kategoriassa. Yhtyeen viimeisin studioalbumi Rue julkaistiin 19. lokakuuta 2018.
Siniša Mihajlović
Ura pelaajana
Maajoukkueessa Mihajlović pelasi 63 ottelua ja teki 10 maalia.
Pelaajana Mihajlović oli erittäin temperamenttinen ja herätti tunteita laidasta laitaan. Kovan, tarkan ja kierteisen potkun lisäksi hänet tunnettiin likaisesta pelityylistään. Hänelle langetettiin kahden ottelun mittainen pelikielto vuonna 2000 hänen herjattua rasistisesti Mestarien liigan ottelussa Lazio–Arsenal senegalilaissyntyistä Patrick Vieiraa. Hän myös syljeskeli kanssapelaajiensa päälle ja keräsi huomattavan määrän varoituksia sekä ulosajoja. Ottelussa Suomea vastaan kesällä 2003 hän sai suoran punaisen kortin työnnettyään Mikael Forssellin maahan.
Ura valmentajana
Helmikuussa 2006 Mihajlović ilmoitti lopettavansa kauden jälkeen keväällä. Ura jalkapallon parissa kuitenkin jatkui hänen siirryttyään Roberto Mancinin apulaisvalmentajaksi FC Internazionale Milanon organisaatiossa. Yhdessä Mancinin kanssa Mihajlović luotsasi Internazionalen kahteen perättäiseen Serie A:n voittoon. Hän sai Mancinin tavoin potkut toukokuussa 2008.
Marraskuussa 2008 Mihajlović palasi valmennustehtäviin siirtyen Serie A:n hännille juuttuneen Bologna FC:n päävalmentajaksi.
Mihajlovićin ura Bolognassa alkoi hyvin, mutta kauden vanhetessa suoritustaso putosi jälleen alkukauden tasolle. Mihajlovićin lopulliseksi kohtaloksi koitui 1–4-tappio suoran putoajan paikalla keikkuneelle AC Sienalle ja serbi sai potkut huhtikuun puolivälissä 2009.
Joulukuun alussa 2009 Mihajlović palasi valmennustehtäviin, kun Serie A:n putoamiskamppailuun vajonnut Calcio Catania palkkasi hänet valmentajakseen. Mihajlovićin johdolla Catania pelasi hyvän kevätkauden ja sijoittui lopulta kolmanneksitoista välttäen putoamisen 10 pisteen erolla. Kauden jälkeen Mihajlović jätti yllättäen seuran. Huhuttiin, että hän siirtyisi FC Internazionale Milanon päävalmentajaksi mikäli José Mourinho jättää joukkueen. Pian Cataniasta lähtönsä jälkeen kuitenkin uutisoitiin, että hän siirtyy ACF Fiorentinan päävalmentajaksi kaksivuotisella sopimuksella.
Mihajlovićin ensimmäisellä valmennuskaudellaan Fiorentinassa joukkue sijoittui yhdeksänneksi. Kaudella 2011–2012 hän sai potkut kymmenen ottelun jälkeen, kun Fiorentina oli kolmella voitollaan vasta 12:ntena. Mihajlovićin korvaajaksi nimettiin Delio Rossi.
Huhtikuussa 2012 Mihajlović palasi valmennustehtäviin Serbian maajoukkueen uutena päävalmentajana. Mihajlovićin tavoitteena oli johdattaa Serbia MM-kisoihin 2014. Karsinnat sujuivat kuitenkin heikosti ja Serbia jäi karsintalohkonsa kolmanneksi häviten lohkovoittaja Belgialle 12 pisteellä. Jatkokarsintapaikkakin jäi kolmen pisteen päähän. Marraskuun puolivälissä 2013 Mihajlović jätti Serbian maajoukkueen ja siirtyi Serie A:n putoamiskamppailuun ajautuneen UC Sampdorian päävalmentajaksi. Mihajlovićin johdolla Sampdoria paransi otteitaan ja säilytti lopulta helposti sarjapaikkansa Serie A:ssa. Hän teki kauden jälkeen jatkosopimuksen Sampdorian kanssa ja luotsasi seuran kaudella 2014/15 liigassa hienosti seitsemänneksi. Kauden jälkeen Mihajlović ilmoitti, ettei jatka päävalmentajana kauden jälkeen.
Kesäkuun puolivälissä AC Milan teki kaksivuotisen sopimuksen Mihajlovićin kanssa. Milanin liigakausi alkoi Mihajlovićin alaisuudessa takkuillen, kun joukkue hävisi syksyllä muun muassa ACF Fiorentinaalle ja paikallisvastustaja Interille. Kauden vanhetessa joukkue paransi otteitaan tammi-helmikuussa joukkue pelasi 12 ottelua ilman tappioita. Mestaruustaistelussa Milan joutui kuitenkin takaa-ajajaksi ja kevään edetessä seura juuttui tappioputkeen ja liigan kuudenneksi. Seurajohdon tyytymättömyys Mihajlovićia kohtaan kasvoi, eikä serbialaista pelastanut lopulta edes Milanin luotsaaminen Coppa Italian finaaliin. Hän sai potkut tehtävistään 12. huhtikuuta 2016.
Toukokuussa 2016 Mihajlović allekirjoitti kaksivuotisen sopimuksen Torino FC:n kanssa. Hän sai potkut 4. tammikuuta 2018.
Kesäkuussa 2018 Mihajlovićista tuli Portugalin liigan Sportingin päävalmentaja. Hän siirtyi seuran peräsimeen vaikeassa tilanteessa, sillä yhdeksän avainpelaajaa oli ilmoittanut jättävänsä seuran toukokuussa tapahtuneen fanien pelaajiin ja henkilöstöön kohdistuneen hyökkäyksen jälkeen. Sportingin uusi puheenjohtaja erotti Mihajlovićin vain yhdeksän päivää tämän nimityksen jälkeen kesäkuun lopussa 2018.
Tammikuussa 2019 Mihajlović palasi Bolognan päävalmentajaksi. Mihajlović luotsasi Bolognaa tukevasti Serie A:n keskikastin seurana. Hänen valmennuskauttaan seurassa varjosti vakava sairastuminen leukemiaan kesällä 2019. Hän jatkoi sairauden vaatimista hoidoista huolimatta Bolognan päävalmentajana. Kaudella 2022/23 Bolognan menestys oli kuitenkin vaisua ja lopulta seurajohto erotti hänet syyskuussa 2022.
Anhui
Anhui on maakunta Itä-Kiinassa, Jangtsejoen ja Keltaisenjoen välimaastossa. Sen naapurimaakunnat ovat Jiangsu, Zhejiang, Jiangxi, Hubei, Henan ja Shandong.
Historia
Anhui sai maakunnan aseman Qing-dynastian aikana 1667. Nimi ”Anhui” on samalta vuodelta ja johdettu yhdistämällä Anqingin ja Huizhoun prefektuurien nimien ensimmäiset ideogrammit. Ideogrammi ān merkitsee rauhaa ja huī kunniaa, joten maakuntanimen merkitykseksi voi ajatella rauhallinen kunnia. Maakuntalyhenne ”Wan” johtuu siitä, että nykyisen maakunnan alueella sijaitsi aikanaan Wan-niminen valtio, Wanvuori ja Wanjoki. Kiinan kansantasavallan perustamisen aikaan 1949 maakunta jaettiin kahdeksi maakuntatason alueeksi: Eteläinen Wan ja Pohjoinen Wan. Ne yhdistettiin 1952 taas Anhuin maakunnaksi.
Väestö
Anhuin maakunnassa asui vuoden 2013 arvion mukaan yhteensä 60 298 000 asukasta. Viimeisimmässä väestönlaskennassa vuonna 2010 asukasluku oli 59 500 468. Maakunnassa asuu useita vähemmistökansalaisuuksia, kuten hui-kiinalaisia, sheitä, mantšuja, zhuangeja ja miaoja. Näistä vähemmistöistä suurimmat ovat hui-kiinalaiset ja shet. Väestön suuri valtaosa kuuluu kuitenkin Kiinan suurimpaan etniseen ryhmään eli han-kiinalaisiin.
Talous
Anhuin alueellinen bruttokansantuote vuonna 2013 oli 1 903,9 miljardia renminbia (Kiinan juan, CNY). Tämä vastasi 3,0 prosentin osuutta Kiinan BKT:stä. Henkeä kohti laskettuna se teki 31 771 juania eli noin 3 806 euroa. Tämä oli 76 % Kiinan keskiarvosta, joksi Kiinan tilastokeskus ilmoitti 41908 CNY (noin 5 021 euroa).
Anhui on yksi Kiinan tärkeimmistä maatalousalueista. Maakunnan alueella kasvatetaan esimerkiksi riisiä, vehnää, teetä ja silkkiä. Anhuissa on myös merkittäviä luonnonvaroja ja alueelta löytyy suuret esiintymät hiiltä, rautaa ja kuparia. Vuoden 2015 listalla neljä Kiinan kymmenestä huipputeestä oli peräisin Anhuista: Huangshan maofeng (Huangshan), Qimen hongcha (eli Qihong; Qimen, Huangshan), Lu’an guapian (Lu’an), ja Taiping houkui (Huangshan).
Hallinnollinen jako
thumb|Anhuin hallinnollinen jako Nykyisin Anhui on jaettu 16 prefektuuritason kaupunkiin. Nämä jakautuvat edelleen piirikuntatasolla 44 kaupunkipiiriin, kuuteen piirikuntatason kaupunkiin ja 55 piirikuntaan (yhteensä 105 piirikuntatason yksikköä).
Kabinettiristi
Kabinettiristi on venäläinen papin kunniamerkki.
Kabinettiristin perusti keisarillisen Venäjän valtioneuvosto eli keisarillinen kabinetti vuonna 1892; kysymyksessä oli poikkeuksellisen korkea, suuriin ritarikuntaristeihin verrattava kunnianosoitus poikkeuksellisen ansioituneille rovastitason papeille, joista ei kuitenkaan haluttu syystä tai toisesta tehdä mitrarovastia. Risti on kultaa ja sen myönsi keisarillinen kabinetti tsaarin aloitteesta, josta se sai virallisen nimensäkin.
Suomalaisista papeista sen sai vain kaksi: isä katedraalirovasti Mihail Kasanski ja isä mitrarovasti Sergei Okulov.
Kunnianosoituksen myöntäminen päättyi vallankumoukseen; vuonna 2005 tehtiin erään kandidaattitutkielman yhteydessä kysely, halutaanko kabinettiristille nykyaikainen seuraaja, mutta papiston lähes yksimielinen vastaus oli, että kyseinen kunnianosoitus kuuluu menneisyyteen.
Valtion sisäoppilaitos
Valtion sisäoppilaitos eli Niinisalon internaatti oli Kankaanpäässä Niinisalon varuskunnan tiloissa vuosina 1945–1947 toiminut sisäoppilaitos jossa sen toimintavuosina noin 4 000 kotiutettua sotilasta saattoi jatkaa sodan vuoksi keskeytynyttä lukiotaan. Aivan kaikki eivät suorittaneet ylioppilastutkintoa.
Oppilaitos aloitti toimintansa helmikuussa 1945 ja ensimmäiselle vuosiluokalle ilmoittautui virallisen tilaston mukaan 1 145 oppilasta. Opetusohjelmaa oli tiivistetty niin että lukion kolme luokkaa voitiin käydä 9 kuukaudessa, ja valittavissa oli joko humanistinen tai matemaattinen linja. Yksi vuosiluokka kesti noin kolme kuukautta. Ylioppilastutkinnossa suoritettiin kolme ainetta, äidinkieli, vieras kieli ja joko matematiikka tai reaali. Oppilaat olivat 23–25-vuotiaita, ja vanhin heistä oli 36-vuotias. Ensimmäiset ylioppilaskirjoitukset internaatissa järjestettiin kesäkuun lopulla 1945, ja niihin osallistuneista 210 kokelaasta hyväksyttiin 149.
Internaatissa oli 66 eri puolilta Suomea tullutta opettajaa muun muassa Kalle Väänänen, Anna-Liisa Heikinheimo, Anna Leinonen ja Eino Arohonka. Internaatin rehtorina oli aluksi Johannes Varsila ja sitten matematiikkaa opettanut Väinö Alava. Internaatin perustamiseen vaikutti erityisesti kouluneuvos L. Arvi P. Poijärvi.
Internaatissa järjestettiin ylioppilaskirjoitukset kaikkiaan kuusi kertaa, viimeisen kerran helmikuussa 1947, jolloin internaatin toiminta päättyi. Kaikilla kerroilla ylioppilastutkinnon läpäisseiden osuus kaikista kirjoituksiin osallistuneista oli internaatissa suurempi kuin koko maan oppikouluissa keskimäärin.
Joukko sisäoppilaitoksessa aikanaan opiskelleita kokoontui Niinisalon varuskunnassa syyskuun lopulla 1980, jolloin ns. lamellikasarmin pohjoispäädyn seinään kiinnitettiin muistolaatta kertomaan tästä vaiheesta varuskunnan historiassa.
Mikko Viitikko
Viitikko on Helsingin Jalkapalloklubin kasvatti. HJK nosti hänet reservijoukkueeseensa Klubi 04:ään kaudella 2011, jonka aikana hän pelasi yhdessä nousukarsintaottelussa. Seuraavina kausina Viitikon pelimäärät kasvoivat – hän pelasi Klubi 04:ssä 13 ottelua kaudella 2012 ja 23 ottelua kaudella 2013.
Veikkausliigassa Viitikko teki ensiesiintymisensä 2. elokuuta 2014 HJK:n voittaessa Myllykosken Pallo -47:n vierasottelussa 1–0. Hän oli ottelussa avauskokoonpanossa ja pelasi täydet minuutit. Yhteensä Viitikko pelasi vuonna 2014 kolme Veikkausliigan ja kuusi Kakkosen ottelua.
Katedraalirovasti
Suomen ortodoksinen kirkko ei käytä katedraalirovastin nimikettä virallisesti; siitä luovuttiin suomalaistamisen yhteydessä vuonna 1924. Vain arvonimen jo saada ehtineet papit, esimerkiksi Mihail Kasanski, saivat pitää sen.
Protestanttisissa ja roomalaiskatolisissa kirkoissa nimikettä vastaa tuomiorovasti.
Saariston lapset ja hylje
Saariston lapset ja hylje on vuonna 1964 ensi-iltansa saanut lastenelokuva.
Vähä Niinijärvi (Jyväskylä)
Vähä Niinijärvi Niinijärvi (p) on Keski-Suomessa Jyväskylässä Heinosniemen kylän lähellä sijaitseva järvi.
Maantietoa
Järven pinta-ala on 1,1 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 450 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Järven vedenpinnan korkeus on 120,6 metriä mpy.
Saku Kostet
Saku Antero Kostet (s. 12. tammikuuta 1979 Kajaani) on entinen suomalainen yleisurheilija, jonka päälajeja olivat pituushyppy ja kolmiloikka. Hän edusti urallaan Kajaanin Kipinää ja hänen valmentajanaan toimi Kauko Huovinen. Kalevan kisoissa Kostet voitti pituushypyn hopeaa vuonna 2003 sekä kolmiloikan pronssia vuonna 2001. Lisäksi hän on saavuttanut sisäratojen SM-kilpailuista pituudesta hopeaa ja pronssia sekä kolmiloikan pronssia.
Too Legit to Quit
Too Legit To Quit on MC Hammerin neljäs albumi. Albumi oli ensimmäinen, jolla artisti ei käyttänyt enää taiteilijanimessään MC-lisäystä, vaan jatkoi uraansa pelkästään nimellä Hammer. Albumin menestys listoilla vaihteli, mutta myöhemmin ylitti platinarajan.
Kynopolites
Kynopolites, egyptiläisittäin Input , oli muinaisen Egyptin nomos eli maakunta tai hallintopiiri. Se sijaitsi Ylä-Egyptissä ja oli numeroltaan kyseisen alueen 17. nomos.
Nomoksen alkuperäinen egyptinkielinen nimi viittaa Anubis-jumalaan. Nimestä esiintyy tutkimuksessa lukuisia erilaisia lukutapoja ja translitteraatioita, jo mainitun lisäksi myös muun muassa Inpu ja Anpu. Tutkimuksessa nomokseen viitataan usein tunnuksella U17.
Maantiede
Kynopoliteen nomos oli yksi Ylä-Egyptin 22 nomoksesta, ja se oli numeronsa mukaisesti alueen 17. nomos Niilin yläjuoksulta laskien. Se sijaitsi Ylä-Egyptin pohjoisosassa, joka luettiin joskus erilliseksi Keski-Egyptiksi eli Heptanomiiksi. Nomoksen alue ulottui Hermopolis Megalesta Kynopoliihin noin 100 kilometrin matkan Niilin vartta. Sen eteläpuolella eli yläjuoksulla päin sijaitsi Antinoiteen nomos (U16) ja pohjoispuolella eli alajuoksulla päin Ankyropoliteen nomos (U18) ja Oksyrhynkhiteen nomos (U19).
Nomoksen pääkaupunki (mētropolis) oli Kynopolis eli egyptiläisittäin Saka.
Nomoksen pinta-alaksi on jossakin vaiheessa sen historiaa laskettu aruraa (auranalaa) eli noin 110 neliökilometriä.
Historia
Kynopoliteen nomos oli olemassa egyptiläisellä nimellään Egyptin faaraodynastioiden kaudella. Kreikkalaisen nimensä se sai hellenistisellä kaudella eli Ptolemaiosten aikana, jolloin se nimettiin tuolloisen pääkaupunkinsa mukaan. Nimi oli käytössä Egyptin kreikkalais-roomalaisena aikana. Tutkimuksessa nomoksesta käytetään usein tunnusta U17, jolla siihen voidaan viitata nimenmuutoksista riippumatta.
Nomoksen pääjumalia olivat koiranpäinen Anubis (Anpu) Hardaissa ja Bata Sakassa. Faarao Senusret I:n niin kutsutussa Valkoisessa kappelissa nomoksen jumalana esiintyy Henun Anubis.
Long drink
Long drink voi viitata seuraaviin asioihin:
Montezumanviiriäinen
Montezumanviiriäinen (Cyrtonyx montezumae) on amerikanviiriäisiin kuuluva lintulaji. Sitä tavataan Meksikosta ja Yhdysvaltojen eteläosista.
Koko ja ulkonäkö
Montezumanviiriäinen voi kasvaa 20,5–23 cm pitkäksi, ja koiraat ovat naaraita kookkaampia. Ruumiinrakenteeltaan lintu on tukevahko. Sukupuolet eroavat toisistaan ulkonäöltään. Koiraspuolisen montezumanviiriäisen pää on musta ja valkoisen kirjava. Kyljet ovat mustat tihein valkoisin pistein, ja rinta ja vatsa ovat väritykseltään punaruskeat. Montezumanviiriäiskoiraan selkä ja siivet ovat punaruskeat tai harmahtavanruskeat valkoisin viiruin ja mustin pilkuin. Koiraiden väritys vaihtelee hieman alalajeittain. Lajin naaraat ovat väriltään ruskeankirjavia. Nuoret koiraat muistuttavat naaraita, mutta niiden pää on mustavalkokuvioinen.
Levinneisyys ja elintavat
Montezumanviiriäisen alalajia C. m. mearnsi tavataan Meksikon pohjoisosista ja Yhdysvaltojen eteläosasta Texasin, Arizonan ja New Mexicon osavaltioista. Muut alalajit ovat endeemisiä Meksikossa. Linnun elinympäristöä ovat puolikuivat tammia kasvavat ruohosavannit sekä tammia ja mäntyjä kasvavat metsät. Tyypillisesti montezumanviiriäiset elävät 1 000–3 000 metrin korkeudella merenpinnasta. Linnut liikkuvat yleensä pieninä noin 20 yksilön ryhminä. Montezumanviiriäisen ravintoa ovat erityisesti kasvien juurakot ja sipulit. Lisäksi se voi syödä siemeniä ja muita kasvinosia sekä hyönteisiä. Hyönteiset ovat tärkeä osa ravintoa etenkin kesällä. Montezumanviiriäisten lisääntymisaika on kesäkuusta elokuulle. Laji rakentaa ruohoista pesän pensaikon tai ruohikon suojiin. Naaras munii 6–12 väriltään valkeahkoa munaa, ja sekä koiras että naaras osallistuvat munien hautomiseen.
Armin Schwarz
Armin Schwarz (s. 16. heinäkuuta 1963 Neustadt an der Aisch) on saksalainen ralliautoilija.
Ura
Schwarz sijoittui viidenneksi ensimmäisessä MM-osakilpailussaan RAC-rallissa 1988, jossa ajoi Audi 200 Quattrolla. Hän ajoi seuraavalla kaudella muutaman kilpailun yksityistallin Audilla. Hän siirtyi vuonna 1990 Toyotalle, jossa tuloksena oli kolme keskeytystä kolmessa kilpailussa viidestä kilpailusta. Vuonna 1991 hän sijoittui ensimmäisen kerran palkintopallille Australian rallissa. Schwarz voitti ensimmäisen kerran Katalonian rallissa 1991. Schwarz tehtävän oli avustaa Carlos Sainzia, mutta Sainzin kärsittyä sähköviasta talli panosti Schwarziin.
Armin Schwarz voitti Saksan rallimestaruuden vuosina 1987-88 ja Euroopanmestaruuden 1996. Schwarz ajoi useissa eri talleissa, muun muassa Mitsubishilla, Fordilla, Škodalla, Hyundailla ja päätti uransa vuoteen 2005 Skodan ohjaimissa, ottaen uransa viimeisestä rallista yhden pisteen. Tuolloin takana oli 18 vuotta moottoriurheilua. Vuonna 2006 Schwarz johti Red Bullin tukemaa yksityistallia ja ajatti mm. Harri Rovanperää.
Samsung Galaxy S7
Samsung Galaxy S7 on Samsung Electronicsin maaliskuussa 2016 julkaisema älypuhelin. Galaxy S7 esiteltiin Barcelonan MWC-messuilla 21. helmikuuta 2016.
Galaxy S7 perustuu edellisenä vuonna esiteltyyn Galaxy S6-malliin, johon verrattuna S7-mallissa on jälleen aiemmasta Galaxy S5-mallista tutut IP-luokitus ja laajennettava tallennustila. Akun kapasiteetti on 3 000 mAh, Galaxy S7 Edge-mallissa 3 600 mAh. Akku ei ole käyttäjän itse vaihdettavissa.
Haukkalampi (Toivakka)
Haukkalampi tai joskus myös Haukkalammi on Keski-Suomessa Toivakassa Haukanmaan kylän lähellä sijaitseva lampi.
Maantietoa
Lammen pinta-ala on 15,3 hehtaaria, se on 900 metriä pitkä ja 350 metriä leveä. Lammella ei ole kartan mukaan saaria. Sen rantaviivan pituus on 2,0 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Lammen vedenpinnan korkeus on 122,6 metriä mpy.
Petri Hakala (kiekonheittäjä)
Petri Juhani Hakala (s. 21. helmikuuta 1979 Eura) on suomalainen kiekonheittäjä. Hän edustaa Turun Urheiluliittoa ja hänen valmentajanaan on vuodesta 2005 lähtien toiminut Jorma Haaranen. Kalevan kisoista hän on voittanut kiekonheitossa kaksi hopeaa, vuosina 2000 ja 2003.
Ladies in Lavender
Ladies in Lavender on William J. Locken samannimiseen novelliin perustuva elokuva kahdesta sisaruksesta, joiden elämä muuttuu täysin heidän löytäessään rannalta puolikuolleen ulkomaalaismiehen. Elokuvan ohjasi Charles Dance ensimmäisenä ohjaustyönään. Sen ensi-ilta oli Isossa-Britanniassa 12. marraskuuta 2004.
Ladies in Lavenderin pääosia näyttelivät Judi Dench, Maggie Smith, Daniel Brühl, Natascha McElhone, David Warner sekä Miriam Margolyes. Dance oli laatinut käsikirjoituksen juuri Denchiä ja Smithiä varten.
Elokuvan nimi ei viittaa väriin tai hajuun vaan sisältää englantilaisen idiomin in lavender ’poissa muodista’. Nimen suora suomennos olisi siis jotakuinkin ”vanhentuneet rouvat”.
Tarina
Hieman ennen toista maailmansotaa, myrskyn riehuttua pienessä ja rauhallisessa englantilaiskylässä, missä mikään ei koskaan muutu, Widdingtonin vanhapiikaneidit Ursula ja Janet löytävät rannalta pahasti loukkaantuneen puolalaismiehen, Andrean. He ottavat miehen luokseen toipumaan ja hoivaavat tätä parhaansa mukaan taloudenhoitajansa Dorcasin avustuksella. He opettavat Andrealle englantia ja tutustuttavat hänet englantilaiseen kulttuuriin kuten aamupuuroon ja elonkorjuujuhliin. Janet hoivaa Andreata kuin omaa poikaansa, mutta pian Ursula huomaa tuntevansa erilaista kiintymystä nuorta miestä kohtaan. Ikuisena vanhanapiikana Ursula ei ole voinut hyväksyä kohtaloaan, eikä sitä, että Janetilla oli sulhanen, vaikka kaatuikin ensimmäisessä maailmansodassa. Nuori mies tuo iloa taloon ja Ursulakin tuntee taas elävänsä, mutta idylli rikkoutuu, kun paikkakunnalle saapuu venäläinen taiteilijatar Olga. Andrea ja Olga näyttävät viihtyvän hyvin yhdessä ja se saa Ursulan raivoihinsa. Myöskään kylän tohtori, joka tuntee vetoa kauniiseen Olgaan, ei ole hyvillään romanssista vaan usuttaa jopa poliisin Andrean kimppuun. Käy ilmi myös, että Andrea on erinomainen viulisti, mutta Ursulan murheeksi hän ja Janet eivät riitä yleisöksi, vaan Olgan rohkaisemana Andrea halajaa suuremmille estradeille. Toinen maailmansota kiristää tunnelmaa, Ursula ei pysty hillitsemään tunteitaan Andreaa kohtaan ja Widdingtonin neitien elämä on kokonaan muuttunut.
Von Bülow
thumb|Von Bülowin vaakuna Von Bülow on vanha saksalainen aatelissuku.
Tunnettuja sukuun kuuluneita
Brittiläinen julkisuuden henkilö Claus von Bülow kuului sukuun äitinsä puolelta.
Delta Cryogenic Second Stage
Vaiheesta on useita eri versioita. Delta III:ssa käytettiin omaansa 4 metristä versiota. Delta IV käyttää omastaan versiosta riippuen joko 4 tai 5 metristä versiota.
Self Inflicted
Self Inflicted on Chelsea Grinin neljäs studioalbumi, joka julkaistiin 1. heinäkuuta 2016. Albumi debytoi Yhdysvalloissa Billboard 200 -listan sijalla 105. Albumi on yhtyeen viimeinen, jolla Alex Koehler, Jake Harmond ja Dan Jones ovat mukana ennen yhtyeestä lähtöään vuonna 2018.
AllMusicin mukaan albumin soundi on deathcorea, mutta soittotyyliä on kuvailtu myös djentmäiseksi.
Vastaanotto
AllMusic palkitsi albumin kolmella ja puolella tähdellä viidestä, ja huomauttaa, että "Self Inflicted on yhtä uhkaava ja armoton kuin kaikki muu, mitä Chelsea Grin on julkaissut tähän mennessä; raivokasta taontaa, joka on yhtä lailla teknisen lujaa kuin rankaisevaa".
Luettelo Kiinan hallinnollisista alueista pinta-alan mukaan
Ohessa seuraa taulukkomuotoinen luettelo Kiinan hallinnollisista alueista pinta-alan mukaisessa suuruusjärjestyksessä.
Pinta-alat on annettu neliökilometreinä. Osuus Kiinan kokonaispinta-alasta on esitetty prosentteina. Koska tiedot Kiinan maakunta-tason alueiden pinta-aloista vaihtelevat lähteestä toiseen (jopa 10 % luokkaa), alla oleva taulukko on suuntaa antava.
Priscilla Presley
Priscilla Presley (o.s. Priscilla Beaulieu, syntyjään Priscilla Ann Wagner, s. 24. toukokuuta 1945 Brooklyn, New York City) on yhdysvaltalainen televisio- ja elokuvanäyttelijä sekä Elvis Presleyn entinen vaimo.
Elämäkerta
Beaulieut asuivat Saksassa kun 14-vuotias Priscilla tapasi vuonna 1959 siellä asepalvelustaan suorittaneen laulajatähti Elvis Presleyn. He seurustelivat siihen asti, kunnes Elvis palasi Yhdysvaltoihin. Priscilla muutti myöhemmin itsekin takaisin Yhdysvaltoihin, ja he jatkoivat seurustelua siellä. He menivät naimisiin 1967 ja saivat seuraavana vuonna tyttären nimeltä Lisa Marie (1968–2023). Pariskunta erosi 1973, mutta he kasvattivat tytärtään yhdessä.
Priscillasta tuli Elviksen omaisuudenhoitaja Elviksen kuoleman 1977 jälkeen. Hän on johtanut Elvis Presley Enterprises -yhtiötä. Hän julkaisi vuonna 1985 menestyskirjan Elvis ja minä, jossa hän kertoi elämästään Elviksen kanssa.
Presley asui italialaisen käsikirjoittaja Marco Garibaldin kanssa vuosina 1984–2006. He saivat pojan vuonna 1987.
Presley perusti 1990-luvulla oman parfyymimerkin, vaatemerkin ja ihonhoitotuotesarjan.
Priscilla Presley aloitti näyttelijänuransa vuonna 1983 televisiosarjassa Dallas, jossa hän esitti Jenna Wadea vuoteen 1988 asti (Elvis Presley oli esittänyt Jess Wadea elokuvassa Charro!). Hän esitti naispääosaa elokuvissa Mies ja alaston ase (1988), Mies ja alaston ase 2½ (1991) ja Mies ja alaston ase 33 1/3 (1994). Hän esiintyi Renny Harlinin toimintakomediassa Ford Fairlane (1990). Hän on ollut myös pienissä sivurooleissa joissakin sarjoissa, kuten Melrose Placessa.
Priscilla Presley (Beaulie, Lou Lou) on myös ollut radioamatööri tunnuksilla KC6IWA ja N6YOS, Beverly Hills, CA.
Piililänlampi
Piililänlampi Piilikönlampi on Keski-Suomessa Toivakassa Haukanmaan kylän lähellä sijaitseva lampi.
Maantietoa
Lammen pinta-ala on 5,8 hehtaaria, se on 400 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Lammen vedenpinnan korkeus on 99,4 metriä mpy.
Gelson Fernandes
Seurajoukkueura
Fernandes aloitti ammattilaisuransa Sionin riveissä vuonna 2004. Hän pelasi seurassa kaksi kautta toiseksi korkeimmalla sarjatasolla Challenge Leaguessa ja kauden 2006–2007 Sveitsin superliigassa. Hän voitti Sveitsin cupin 2006. Hän pelasi Sionissa neljä ottelua UEFA Cupissa (karsintapelit mukaan lukien). Hän siirtyi Englannin Valioliigan Manchester Cityyn vuonna 2007. Hän pelasi Cityssä kahden kauden aikana 43 valioliigaottelua, joissa teki kolme maalia, sekä kahdeksan UEFA Cupin ottelua.
Fernandes siirtyi Saint-Étienneen kesällä 2009, ja pelasi 33 Ranskan pääsarjan ottelua kaudella 2009–2010. Seuraavan kauden hän oli lainalla italialaisessa Chievo Veronassa, jossa teki kaksi maalia pelaamissaan 29 Serie A -ottelussa. Syyskauden 2011 hän pelasi lainalla Englannin mestaruussarjan Leicesterissä (15 ottelua, yksi maali) ja kevään 2012 Serie A:n Udinesessa (16 ottelua, yksi maali).
Maajoukkueura
Fernandes pelasi yhdeksän ottelua Sveitsin alle 21-vuotiaiden maajoukkueessa vuosina 2006–2007. Sveitsin maajoukkueessa hän debytoi maaottelussa Alankomaita elokuussa 2007. Ensimmäisen maaottelumaalinsa hän teki MM-karsintaottelussa Moldovaa vastaan maaliskuussa 2009.
Fernandes pelasi Sveitsin kaikki kolme ottelua EM-kilpailuissa 2008 sekä MM-kilpailuissa 2010, jossa teki Sveitsin 1–0-voittomaalin ottelussa Espanjaa vastaan. MM-kilpailuissa 2014 hän pelasi yhdessä ja EM-kilpailuissa 2016 kolmessa ottelussa. Hän on pelannut yhteensä 67 A-maaottelua ja tehnyt niissä kaksi maalia.
Muuta
Fernandesin jalkapalloilevia serkkuja ovat Sveitsin maajoukkuepelaaja Edimilson Fernandes, Portugalin maajoukkuepelaaja Manuel Fernandes sekä nuorisomaajoukkueissa ja pääsarjoissa pelanneet Cabral, Elton Monteiro ja Ulisses Garcia.
Levomefoolihappo
Levomefoolihappo eli 5-metyylitetrahydrofolaatti (C20H25N7O6) on heterosyklinen orgaaninen yhdiste. Levomefoolihappo on foolihapon biologisesti aktiivinen muoto.
Muodostuminen elimistössä ja biologinen rooli
Ihmisen elimistössä foolihappo metaboloituu ensin 5,10-metyleenifoolihapoksi, jonka metyleenitetra­hydro­folaatti­reduktaasientsyymi pelkistää levomefoolihapoksi. Elimistö käyttää levomefoolihappoa ja homokysteiiniä metioniinisyntaasin katalysoimassa reaktiossa, jossa muodostuu metioniinia ja tetrahydrofoolihappoa. Levomefoolihappo myös pelkistää haitallisia peroksinitriittejä. Levomefoolihappoa on tutkittu käytettäväksi masennuksen hoidossa apuaineena masennuslääkkeiden lisäksi. Yhdistettä on tutkittu myös ilman masennuslääkkeitä, mutta tällöin se ei ole tehokas.
Portugali yleisurheilun maailmanmestaruuskilpailuissa
Portugali on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Maa on saavuttanut yhteensä 23 mitalia, ja parhaiten se on menestynyt keskipitkillä ja pitkillä juoksumatkoilla.
Daegussa 2011 viisi portugalilaisurheilijaa pääsi pistesijoille eli kahdeksan parhaan joukkoon. Moskovassa 2013 ainoat pistesijat tulivat kävelystä: João Vieira sijoittui miesten 20 kilometrillä alun perin neljänneksi, mutta nousi lopulta vuonna 2020 pronssille kun Aleksandr Ivanov hylättiin dopingin vuoksi, ja Ana Cabecinha naisten 20 kilometrillä sijoittui alun perin kahdeksanneksi, mutta nousi lopulta kuudenneksi kahden edelle sijoittuneen venäläiskävelijän dopinghylkäyksen jälkeen. Pekingissä 2015 Évora saavutti kolmiloikassa pronssia ja Cabecinha sijoittui 20 kilometrin kävelyssä neljänneksi. Lontoossa 2017 Inês Henriques voitti kultaa ensimmäistä kertaa kisaohjelmassa olleessa naisten 50 kilometrin kävelyssä. Lisäksi Évora saavutti pronssia kolmiloikassa ja Cabecinha sijoittui 20 kilometrin kävelyssä kuudenneksi. Dohassa 2019 João Vieira saavutti 50 kilometrin kävelyssä hopeaa, Pedro Pablo Pichardo sijoittui neljänneksi kolmiloikassa ja Patrícia Mamona kahdeksanneksi kolmiloikassa. Eugenessa 2022 Pedro Pablo Pichardon kultamitalin lisäksi Auriol Dongmo sijoittui kuulantyönnössä viidenneksi, Liliana Cá kiekonheitossa kuudenneksi ja Patrícia Mamona kolmiloikassa kahdeksanneksi.
Tarha-alpi
Tarha-alpi (Lysimachia punctata) on monivuotinen kukkakasvi. Se kasvaa 80–100 cm korkeaksi. Keltaiset kukat puhkeavat heinä-elokuussa.
Tatarstanin kansalliskirjasto
Tatarstanin kansalliskirjasto on Kazanin kaupungissa toimiva Tatarstanin tasavallan kansalliskirjasto.
Tarha-alpi
Tarha-alpi kasvaa luonnonvaraisena Italian pohjoisosissa, Balkanilla, Mustanmeren ympäristössä ja Kaukasuksella. Suomeen kasvin arvioidaan tulleen 1930-luvun lopussa tai 1940-luvulla.
Tarha-alpin voi sekoittaa ranta-alpiin (Lysimachia vulgaris) tai ripsialpiin (Lysimachia ciliata).
Luettelo Englannin hallitsijoista
Tämä on luettelo Englannin kuningaskunnan hallitsijoista. Luettelo jatkuu luettelossa Yhdistyneen kuningaskunnan hallitsijoista.
Englannin perustukset luotiin jo kauan ennen kuin sitä saattoi sanoa yhtenäiseksi kuningaskunnaksi. Englannista muodostui valtio useassa vaiheessa Alfred Suuren ja tämän pojanpojan Athelstanin hallituskausien välillä. Vuonna 1707 kuningaskunta lakkasi unionisopimuksen myötä olemasta erillinen valtio ja se yhdistyi Skotlannin kuningaskunnan kanssa Ison-Britannian kuningaskunnaksi.
Maroon 5:n videografia
thumb|250px|Yhtyeen keulakuva [[Adam Levine.]] Tämä on yhdysvaltalaisen pop rock -yhtye Maroon 5:n videografia.
Luettelo Englannin hallitsijoista
Nykyisin Englanti on osa Yhdistynyttä kuningaskuntaa, johon kuuluvat myös Skotlanti, Wales ja Pohjois-Irlanti. Sillä ei ole nykyisin omaa parlamenttia tai muuta hallintoelintä, mutta valtion keskeinen hallinto sijaitsee Lontoossa. Nykyisin kaikkia neljää osaa hallitsee ylimpänä yhteinen monarkki.
Kuninkaiden nimissä alettiin käyttää järjestyslukua vasta Vilhelm Valloittajan jälkeen. Esimerkiksi ennen Edvard I:tä ehti hallita kolme samannimistä kuningasta. Nykyaikana kuitenkin vanhempienkin kuninkaiden yhteydessä käytetään usein järjestyslukuja selvyyden vuoksi.
Normannien hallitsijasuku (1066–1154)
Kiistanalaisia vaatimuksia
Matilden isä Henrik I nimitti hänet kruununperilliseksi. Henrik I:n kuoleman jälkeen Matilden serkku Tapani kaappasi vallan, mistä seurasi anarkia. Matilde oli Englannin keisarinnana pari kuukautta vuonna 1141, häntä ei tosin kruunattu koskaan hallitsijaksi.
Plantagenet-dynastia (1154–1485)
Tapani teki Matildan kanssa marraskuussa vuonna 1154 Wallingfordin sopimuksen, jolla Tapani tunnusti Henrik II:n, Matildan pojan, tämän seuraajaksi valtaistuimella.
Plantagenetit eivät hallinneet Normandiassa vaan Akvitaniassa. Plantagenetit laajensivat valtakuntaansa Ranskassa eivätkä he pitäneet Englantia todellisena kotimaanaan. Plantagenetit siirtyivät Englantiin, kun Juhana Maaton menetti Ranskassa olleet alueet.
Plantagenetin dynastia jaetaan yleensä kolmeen osaan: Anjou-, Lancaster- ja York-sukuun. Plantagenetit ottivat käyttöön Englannin vaakunan.
Kiistanalaisia vaatimuksia
Ludvig VIII' hallitsi puolta Englantia vuosina 1216-1217, ja hän taisteli Paronien sotien aikana Juhana Maatonta vastaan. Ludvigin marssittua Lontooseen hän sai suosiota lontoolaisilta ja kapinoivilta paroneilta. Ludvig julisti itsensä kuninkaaksi Saint Paulin katedraalissa. Häntä ei koskaan kruunattu kuninkaaksi.
Lancaster-suku (1399–1461)
Suku polveutuu Edvard III:n kolmannesta pojasta Juhana Gentista.
York-suku (1461–1470)
York-suku polveutuu Edvard III:n neljännestä pojasta Edmund Langleystä, Yorkin 1. herttuasta. Ruusujen sotien aikana (1455–1485) valtaistuin vaihteli Lancaster- ja York-sukujen välisestä riidasta.
Tudor-suku (1485–1603)
Tudorit polveutuvat John Beaufortista, Somersetin ensimmäisestä jaarlista. Beaufort oli yksi Juhana Gentin, Edvard III:n kolmannen lapsen ja Lancasterin ensimmäisen herttuan, avioton lapsi (hänen rakastajattarensa Katariina Swynfordin poika). Avioton lapsi ei peri Englannin kruunua, mutta asiaan vaikutti monimutkaisella tavalla se, että Gent ja Swynford menivät naimisiin vuonna 1395 (25 vuotta John Beufortin syntymän jälkeen).
Beaufort julistettiin samana vuonna paavin bullalla avioliitossa takautuvasti viralliseksi jälkeläiseksi. Juhana Gentin virallinen lapsi Henrik IV tunnusti myös Beaufortit, muttei hyväksynyt heitä kruunun perijiksi. Beaufortit pysyivät liitossa Gentin muiden jälkeläisten kanssa etenkin Lancaster-suvun kanssa.
John Beaufortin tyttärentytär Lady Margaret Beaufort meni naimisiin Richmondin 1. jaarlin, Edmund Tudorin kanssa. Tudor oli walesilaisen hoviherran Owen Tudorin ja Valois’n Katariinan lapsi, joka oli Lancaster-sukuun kuuluvan Henrik V:n leski.
Edmund Tudorilla oli kahdeksan aviotonta tai sala-avioliiton kautta tullutta lasta. Edmund antoi kaiken omaisuutensa lapsien velipuolelle Henrik VI:lle. Kun Lancaster-suku kaatui, Tudorit tulivat tilalle. Edmund Tudorin pojasta tuli kuningas Henrik VII, joka voitti Rikhard III:n Bosworthin taistelussa ruusujen sodan aikana. Henrik VII:n vaatimus kruunuun oli huomattavasti heikompi kuin Rikhard III:n, mutta taistelun voittaneena Henrikistä tuli kuningas ja uuden dynastian perustaja. Hän solmi avioliiton Edvard IV:n tyttären Yorkin Elisabetin kanssa, jolloin kilpailevat suvut yhdistyivät Tudor-ruusun alle. Samalla Henrik varmisti jälkeläistensä laillisen siteen edeltäneeseen Plantagenet-sukuun. Tudor-suku syrjäytti ruusujen sotien seurauksena Plantagenetin valtaistuimelta ja se hallitsi vuodesta 1485 vuoteen 1603, kun Elisabet I kuoli ilman ainuttakaan perillistä.
Henrik VIII:n aikana suku joutui välirikkoon roomalaiskatolisen kirkon kanssa, ja monarkista tuli Englannin ja Irlannin kirkkojen päämies.
Kiistanalaisia vaatimuksia
Edvard VI nimitti Lady Jane Greyn kruununperijäksi. Neljä päivää Edvardin kuoleman jälkeen 6. heinäkuuta 1554 Jane julistettiin kuningattareksi. Yhdeksän päivää myöhemmin 19. heinäkuuta Privy Council muutti krununperimisoikeuden Edvard VI:n katoliselle sisarpuolelle Maria I:lle. Jane teloitettiin vuonna 1554 vain 16-vuotiaana.
Paini kesäolympialaisissa 2000
Painissa kesäolympialaisissa 2000 kilpailtiin kahdeksassa sarjassa sekä vapaa- että kreikkalais-roomalaisessa painissa.
Lomituslajittelu
thumb|300px|Seitsemän luvun lajittelu ryhmiteltynä kaavioksi. Lomituslajittelu (limityslajittelu, lomitusjärjestäminen, Merge sort) on asymptoottiselta suoritusajaltaan tehokas (Θ(n log n)) ja vakaa lajittelumenetelmä, mutta vaatii tavallisella vektorimuotoisella taulukolla lisämuistia (O(n)). Erityisen hyödyllinen se on kuitenkin linkitettyjen listojen järjestämiseen, jolloin lisämuistia ei tarvita. Se toimii pääpiirteissään seuraavasti:
Esimerkkitoteutus
Ohessa pseudokielinen toteutus 'tavalliselle' taulukolle:
algoritmi Lomituslajittelu(taulukko t, lisätaulukko l, kokonaisluku alku, kokonaisluku loppu) if alku >= loppu then   // Korkeintaan 1 alkio, ei tarvitse järjestää lopeta algoritmin suoritus else if alku + 1 = loppu then    // 2 alkiota, helppo järjestää if t[alku] < t[loppu] then Vaihda alkioiden t[alku] ja t[loppu] arvot keskenään end if     else   // Järjestetään puolikkaat rekursiivisesti ja lomitetaan väli := (alku + loppu)/2   // Katkaisukohta (pyöristetään alaspäin) Lomituslajittelu(t,l,alku,väli)   // Järjestetään puolikkaat Lomituslajittelu(t,l,väli+1,loppu) // Lomitetaan lisätaulukkoon ja kopioidaan alkuperäiseen taulukkoon i := alku      // 1. puolikkaan indeksi j := väli + 1  // 2. puolikkaan indeksi k := alku      // Lomituksen indeksi while k ⇐ loppu   // Käsitellään kaikki välin alkiot // Vertaillaan kummankin puolikkaan suurinta jäljellä olevaa arvoa // ja sijoitetaan suurempi lomitukseen seuraavaksi // Jos jommassakummassa puolikkaassa ei ole alkioita jäljellä, // siirretään kaikki toisen puolikkaan alkiot if i > väli then       // 1. puolikkaassa ei alkioita while j ⇐ loppu l[k] := t[j] k := k + 1 j := j + 1 end while else if j > loppu      // 2. puolikkaassa ei alkioita while i ⇐ väli l[k] := t[i] k := k + 1 i := i + 1 end while else                   // Molemmissa puolikkaissa alkioita if t[i] > t[j] then l[k] := t[i] i := i+1 else l[k] := t[j] j := j+1 end if              k := k + 1 end if        end while // Kopioidaan lomitus alkuperäiseen taulukkoon for a = alku to loppu t[a] = l[a] end for end if end
(Huom. lisätaulukon l on oltava vähintään yhtä suuri kuin taulukon t.  Algoritmi järjestää kaikki parametrien 'alku' ja 'loppu' rajaamilla   indekseillä olevat alkiot, koko taulukon järjestämiseen on   algoritmia kutsuttava komennolla   Lomituslajittelu(t,l,1,taulukon t alkioiden lukumäärä)  )
Esimerkkitoteus C-kielellä
Sorteringsalgoritme